
Es-selamu alejkum! Molim za odgovor. Da li se za ***[kurban](https://pitajucene.com/search/kurban/questions/ "Pretraži pitanja o kurbanu")*** može klati bik mlađi od dvije godine, ako je težak recimo oko 300 kg?


* 
* 
* 
* 
* 
* 
* 

 
Kakva može biti starosna dob kurbana ?

Što se starosne dobi kurbana tiče, ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, je rekao: ”Nemojte klati (kao ***[kurban](https://pitajucene.com/search/kurban/questions/ "Pretraži pitanja o kurbanu")***) ništa drugo do “musinnu”, osim ako ne budete u mogućnosti – tada zakoljite “džezeu” od brava.” (***[Hadis](https://pitajucene.com/search/Hadis/questions/ "Pretraži pitanja o hadisima")*** su zabilježili Ebu Davud, Nesaija, Bejheki, Ibn Huzejme, Ebu Ja’la i dr).


Musinna je koza (jarac), koja ima jednu godinu i ušla je u drugu, krava (bik) koja ima dvije godine i ušla je u treću, deva (devac), koja ima pet godina i ušla je u šestu. Džezea je ovca (ovan) od šest mjeseci, po nekim učenjacima, a dok neki kažu da se radi o ovci, koja ima sedam mjeseci.


Prema tome, starosna dob kurbana izgleda ovako: deva (devac) – punih pet godina; goveče (bik) – pune dvije godine; ovca (ovan) – šest mjeseci i više; koza – puna godina). (Pogledaj: “El-istizkar”, 15/153, “El-Mugni”, 9/349, “Fethu-l-bari”, 10/18, “Šerh Nevevi ala sahihi muslim”, 13/117). Težina bika koji je mlađi od dvije godine, ne ***[igra](https://pitajucene.com/search/igra/questions/ "Pretraži pitanja o igrama")*** nikakvu ulogu i ne može se uzeti za kurban.  

Dipl. isl. pravnik – ***[Semir Imamović](https://pitajucene.com/search/Semir+Imamovi%C4%87/answers/ "Pretraži odgovore od mr. Semir Imamović")*** – islambih.org 2000.-2001. god.


Preuzeto sa stranice:islamskiedukativni.wordpress.com


